Proiectul privind Învățământul Secundar (ROSE)

Schema de Granturi SGU-PV

Beneficiar: Universitatea din Craiova, Facultatea de Litere

Titlul subproiectului: ,,Invata pentru siguranta viitorului tau”

Acord de grant nr. AG305/SGU/PV/III din 18.06.2020

**Termeni de referință pentru**

**Servicii de consultanță individuală pentru consilierea si monitorizarea în mediul online a elevilor pe perioada Scolii de Vară – Scoala 2**

**1. Context**

Proiectul privind Învățământul Secundar (Romania Secondary Education Project – ROSE), în valoare totală de 200 de milioane de euro, este finanțat integral de BIRD, în baza Legii nr. 234/2015 *pentru ratificarea Acordului de Împrumut (Proiectul privind învățământul secundar) între România și Banca Internațională pentru Reconstrucție și Dezvoltare, semnat la Washington la 17 aprilie 2015* (Monitorul Oficial, Partea I, nr. 757/12.10.2015), și se va derula pe o perioadă de 7 ani, în intervalul 2015 – 2022. Proiectul este implementat de către Ministerul Educației Naționale, prin Unitatea de Management al Proiectelor cu Finanțare Externă.

Obiectivele de Dezvoltare ale proiectului ROSE sunt îmbunătățirea tranziției de la liceu la învățământul terțiar și creșterea gradului de retenție în primul an de învățământ universitar în instituțiile finanțate în cadrul proiectului.

În baza Acordului de Grant nr. AG305/SGU/PV/III din 18.06.2020, semnat cu MEN-UMPFE, Universitatea din Craiova accesat în cadrul Schemei de Granturi pentru Universități derulate în cadrul Proiectul privind Învățământul Secundar - ROSE, un grant în valoare de 565.938,00 LEI pentru implementarea subproiectului Școala de Vară "Invata pentru siguranta viitorului tau" și intenționează să utilizeze o parte din fonduri pentru consilierea și consultanța elevilor pe toată durata Scolii de Vară.

**2. Obiectiv**

Datorita faptului ca elevii care fac parte din GT **sunt minori**, aceștia au nevoie pe toata perioada Scolii de vara de consilieri școlari care sa le ofere suportul si sa le asigure consilierea pe perioada derulării activităților.

Obiectivul acestor servicii de consultanță îl reprezintă, deci, *asigurarea participării elevilor la toate activitățile din cadrul proiectului și îndeplinirea rezultatelor așteptate ale proiectului*.

**3. Scopul serviciilor**

* Consilierea directă a elevilor din grupul țintă;
* Identificarea și rezolvarea oricăror probleme apărute în rândul elevilor;
* Asigurarea îndeplinirii de către elevi a sarcinilor și obiectivelor din cadrul proiectului;
* Menținerea legăturii permanente cu coordonatorul activităților din partea beneficiarului ;
* Monitorizarea elevilor în vizitele tematice, vizitele de studiu și activitățile extracurriculare ce se vor desfășura în mediul online.

**4. Livrabile**

Ca rezultat al serviciilor descrise mai sus, Consultantul/Consilierul va trebui să transmită următoarele livrabile:

* liste de prezență zilnice (print screen-uri cu participantii la activitatile online);
* Raport activitate Școală de Vară 2

Livrabilele vor fi predate în termen de 5 zile de la finalizarea fiecarei Școli de vară.

**5. Cerințe privind calificarea Consultanților**

În baza experienței în domeniu, Consultantului/ Consilierului i se solicită să presteze serviciile luând în considerare principiul economiei și eficienței şi să ofere nivelul etic şi profesional cel mai ridicat, astfel încât Beneficiarul să fie capabil să finalizeze sub-proiectul finanțat în cadrul Schemei de Granturi pentru Universități, conform procedurilor descrise în Manualul de Granturi şi termenelor din Acordul de Grant semnat cu MEN-UMPFE.

Competențele minime cerute pe care trebuie să le dovedească Consultanții/ Consilierii sunt următoarele:

- Studii de licență/postuniversitare;

- Minim 1 Curs de specializare în domeniul formării/ educației continue;

- Minim 2 participări la activități extracurriculare cu elevii;

- Experienţă profesională în domeniul formării/educației/coaching-consiliere tineri (min. 2 ani profesor diriginte/consilier educativ/director/director adjunct)

- Experienţa profesională în proiecte educaționale dedicate grupurilor dezavantajate reprezintă un avantaj;

- Responsabil comisie metodică;

- Titular la școala de proveniență a elevilor pe care îi coordonează constituie un avantaj.

**6. Alți termeni relevanți**

**Durata serviciilor.**

*Serviciile consultanților/c*onsilierilor scolari *vor fi necesare în perioada 19.07.2021-02.08.2021, cu un număr total de 120 h/persoana/ scoala de vara.*

**Locație.**

*Având în vedere că Scoala de Vara 2 se va desfășura în sistem online, consultanții își vor desfășura activitatea în localitatea de domiciliu.*

**Raportare.**

Consultanții/consilierii scolari vor raporta zilnic coordonatorului de sub-proiect, prezența elevilor în spațiul online la activități și orice alte potențiale probleme apărute.

**Facilități oferite de Beneficiar.**

- Acces în spațiul online de formare și la toate activitățile derulate cu elevii.

**Confidențialitate.** Consultantul / consilierul scolar nu trebuie sa comunice niciunei persoane sau entități vreo informație confidențială obținută pe parcursul realizării serviciilor propuse.

**Drepturi de proprietate intelectuală.** Toate documentele elaborate sau pregătite de către Consultant/ consilier scolar pentru Beneficiar în cursul îndeplinirii serviciilor vor avea caracter confidențial și vor deveni și rămâne proprietatea absolută a Beneficiarului. Consultantul/consilierul scolar va transmite toată această documentație către Beneficiar până la termenul final stabilit prin Contract sau până la expirarea acestuia.

Nume: Vlad Davian-Marin

Funcție: Director de Grant

Semnătură